Na temelju članka 98. stavka 1. Zakona o komunalnom gospodarstvu („Narodne novine“ broj 68/18.) i članka 32. Statuta Općine Kalnik („Službeni glasnik Koprivničko-križevačke županije“ broj 5/13. i 4/18.), Općinsko vijeće Općine Kalnik na 10. sjednici održanoj 27. studenoga 2018. donijelo je

# ODLUKU

**o vrijednosti boda komunalne naknade (B) na području Općine Kalnik**

Članak 1.

Odlukom o vrijednosti boda komunalne naknade (B) na području Općine Kalnik (u daljnjem tekstu: Odluka) određuje se vrijednost boda komunalne naknade za utvrđivanje iznosa komunalne naknade na području Općine Kalnik.

Članak 2.

Vrijednost boda komunalne naknade (B) jednaka je godišnjem iznosu komunalne naknade po četvornome metru (m2) korisne površine stambenog prostora u prvoj zoni Općine Kalnik.

Članak 3.

Vrijednost boda komunalne naknade (B) iz članka 2. ove Odluke iznosi 36,00 kuna (slovima: tridesetšest kuna).

Članak 4.

Stupanjem na snagu ove Odluke prestaje važiti Odluka o vrijednosti obračunske jedinice - boda (B) za izračun visine komunalne naknade na području Općine Kalnik („Službeni glasnik Koprivničko-križevačke županije“ broj 21/16).

Članak 5.

Ova Odluka objavit će se u „Službenom glasniku Koprivničko-križevačke županije“, a stupa na snagu 1. siječnja 2019. godine.

**OPĆINSKO VIJEĆE OPĆINE KALNIK**

KLASA: 363-03/18-01/07

URBROJ: 2137/23-18-1

Kalnik, 27. studenoga 2018.

**PREDSJEDNIK:**

**Igor Tomić,** univ.bacc.ing.mech.